als_Latn dik_Latn sag_Latn
Kupa e Shqipërisë ka përcaktuar 4 skuadrat gjysmëfinaliste të saj që janë Skënderbeu, Teuta, Kukësi dhe Flamurtari. Te parat pothuajse ishin kualifikuar që në takimin e parë pas fitoreve në fushat kundërshtare ndërsa gjithë vëmendja ishte përqendruar në Vlorë në sfidën Flamurtari – Vllaznia pas rezultatit të bardhë pa gola në takimin e parë në Shkodër. Edhe pse vendasit goditën dy herë shtyllën kundërshtare pjesa e parë u mbyll me rrjeta të paprekura. Por presioni i skuadrës së trajneri Gjoka u konkretizua në minutën e 51 të takimit kur Abiliaj zhbllokoi shifrat. Shkodranet u hodhën në sulm që nga ky moment të barazonin shifrat, por Flamurtari arriti të administronte mjaft mirë rezultatin deri në fund të takimit. Tre skuadrat e tjera kualifikuese arritën t’i fitonin takimet e kthimit ashtu si dy javë më parë. Në Korçë, Skënderbeu mundi Laçin 2-0 me dy gola të shënuar në pjesën e dytë, fillimisht Tomic në minutën e 51, ndersa Tahirllari vulosi rezultatin përfundimtar në minutën e dytë të shtesës. Të njëjtin rezultat 2-1 arriti edhe në shtëpi Kukësi përballë Bylis. Ballshiotet surprizuan jo pak, teksa gjetën rrjetën të parët në minutën e 26 me Idrizaj, por verilindoret përmbysen gjithçka në pjesën e dytë me Çikalleshin në minutën e 60-të dhe Hysa në fund të takimit. Edhe këtë radhë Teuta-Lushnja ishte ndeshja që prodhoi më shumë gola me “djemtë e detit” që fituan 3-2. Lushnjaret shënuan të paret me Çelen në minutën e 33 përpara se vendasit të gjenin tre herë rrjetën me Niken dopiete dhe Dosti. Goli i dytë për miqtë u shënua nga Arbri në minutën e 73. Çiftet gjysmëfinale të Kupës së Shqipërisë do të përcaktohen me short të lirë.
als_Latn